CELEX: 62022CN0141
Language: fi
Date: 2022-02-28 00:00:00
Title: Asia C-141/22: Ennakkoratkaisupyyntö, jonka Landesgericht für Zivilrechtssachen Graz (Itävalta) on esittänyt 28.2.2022 – TLL The Longevity Labs GmbH v. Optimize Health Solutionsmi GmbH ja BM

16.5.2022   
            
            
               FI
            
            
               Euroopan unionin virallinen lehti
            
            
               C 198/25
            
         
      Ennakkoratkaisupyyntö, jonka Landesgericht für Zivilrechtssachen Graz (Itävalta) on esittänyt 28.2.2022 – TLL The Longevity Labs GmbH v. Optimize Health Solutionsmi GmbH ja BM
      (Asia C-141/22)
      (2022/C 198/37)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht für Zivilrechtssachen Graz
      
         Pääasian asianosaiset
      
      
         Kantaja: TLL The Longevity Labs GmbH
      
         Vastaajat: Optimize Health Solutionsmi GmbH ja BM
      
         Ennakkoratkaisukysymykset
      
      
                  1)
               
               
                  Onko asetuksen (EU) 2015/2283 (1) 3 artiklan 2 kohdan a alakohdan iv alakohtaa tulkittava siten, että ”idätetystä tattarissa valmistettu jauho, jonka spermidiinipitoisuus on korkea”, on uuselintarvike, jos vain sellaista idätetystä tattarista valmistettua jauhoa, jonka spermidiinipitoisuutta ei ole lisätty, käytettiin unionissa merkittävässä määrin ihmisravinnoksi ennen 15.5.1997, tai jolla on sen jälkeen turvallinen käyttöhistoria elintarvikkeena, riippumatta siitä, millä tavalla spermidiini päätyy idätetystä tattarista valmistettuun jauhoon?
               
            
                  2)
               
               
                  Jos ensimmäiseen kysymykseen vastataan kieltävästi: onko asetuksen (EU) 2015/2283 3 artiklan 2 kohdan a alakohdan vii alakohtaa tulkittava siten, että elintarvikkeiden tuotantomenetelmän käsite kattaa myös alkutuotantomenetelmät?
               
            
                  3)
               
               
                  Jos toiseen kysymykseen vastataan myöntävästi: onko asetuksen (EU) 2015/2283 3 artiklan 2 kohdan a alakohdan vii alakohdassa tarkoitetun uuden tuotantomenetelmän kannalta ratkaisevaa se, ettei kyseistä menetelmää sellaisenaan ole aikaisemmin käytetty minkään elintarvikkeen tuottamiseen, vai se, ettei sitä ole aikaisemmin käytetty arvioitavan elintarvikkeen tuottamiseen?
               
            
                  4)
               
               
                  Jos toiseen kysymykseen vastataan kieltävästi: onko spermidiiniä sisältävässä kasvualustassa tapahtuvassa tattarin siementen itämisessä kyse sellaisen kasvin alkutuotantomenetelmästä, johon ei sovelleta elintarvikelainsäädäntöä, erityisesti asetusta (EU) 2015/2283, koska kasvi ei ennen sen korjuuta ole vielä elintarvike (asetuksen (EY) N:o 178/2002 (2) 2 artiklan kolmannen kohdan c alakohta)?
               
            
                  5)
               
               
                  Onko merkitystä sillä, sisältääkö kasvualusta luonnollista vai synteettistä spermidiiniä?
               
            
         (1)  Uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25.11.2015 annettu Euroopan parlamentin ja neuvoston asetus (EU) 2015/2283 (EUVL 2015, L 327, s. 1).
      
         (2)  Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annettu Euroopan parlamentin ja neuvoston asetus (EY) N:o 178/2002 (EYVL 2002, L 31, s. 1).